
REFERAT DE APROBARE A  PROIECTULUI DE HOTĂRÂRE
Sectiunea 1 
Titlul proiectului de hotărâre
Proiectul de hotărâre privind constatarea încetării contractelor de mandat ale membrilor Consiliului de Administraţie la Drumuri Municipale Timisoara S.A. şi declanşarea procedurii de selecţie a membrilor Consiliului de Administraţie
Sectiunea a 2 - a 
Motivul emiterii proiectului de hotărâre
1. Descrierea situației actuale
		Contractele de mandat ale membrilor din cadrul Consiliului de Administrație al Societății Drumuri Municipale Timișoara S.A. încetează la data de 21.12.2021.
		Prin urmare, declanșarea procedurii de selecție pentru numirea unor noi membri se realizează prin hotărâre de consiliu local, în termen de 45 de zile de la vacantare.
2. Schimbări preconizate și rezultate așteptate
		Având în vedere vacantarea posturilor de membri din cadrul Consiliului de Administrație la Societatea Drumuri Municipale Timișoara S.A., această situație determinând scăderea numărului administratorilor sub minimul legal, este necesară completarea numărului de membri ai consiliului de administraţie cu administratori provizorii, în conformitate cu dispozițiile art. 64^1 alin. (4) și alin. (5) din OUG nr. 109/2011 privind guvernanța corporativă a întreprinderilor publice.
În temeiul art. 64^4 alin. (1) din OUG nr. 109/2011 coroborat cu art. 3 din Anexa nr. 1 a Hotărârii de Guvern nr. 722/2016 pentru aprobarea Normelor metodologice de aplicare a unor prevederi din Ordonanţa de Urgenţă a Guvernului nr. 109/2011, procedura de selecţie se declanşează la data la care se emite actul administrativ în acest sens, prin grija autorităţii publice tutelare, în termen de 45 de zile de la vacantare și se finalizează în termen de cel mult 150 de zile de la declanșare.
Scrisoarea de așteptări face parte din setul de documente obligatorii cu care începe procesul de selecţie a membrilor consiliului pentru întreprinderile publice și este un document de lucru care conţine performanţele aşteptate de la organele de administrare şi conducere şi politica acţionariatului privind administrarea şi conducerea întreprinderii publice.
Municipiul Timișoara, în calitate de autoritatea publică tutelară pentru Drumuri Municipale Timișoara S.A., are competenţa de a întocmi și de a aproba scrisoarea de aşteptări, dar şi de a o publica pe pagina proprie de internet pentru a fi luată la cunoştinţă de candidaţii la postul de administrator înscrişi pe lista scurtă.
Având în vedere dispozițiile art. 29 alin. (3)-(5) din OUG nr. 109/2011 privind guvernanţa corporativă a întreprinderilor publice, selecţia candidaţilor se realizează de către Comisia de selecție constituită prin Hotărârea Consiliului Local al Municipiului Timișoara nr. 64/2021, împreună cu un expert independent, persoană fizică sau juridică specializată în recrutarea resurselor umane.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
3. Concluzii
În concluzie, considerăm oportună iniţierea unui proiect de hotărâre privind constatarea încetării contractelor de mandat ale membrilor Consiliului de Administraţie la Drumuri Municipale Timisoara S.A. şi declanşarea procedurii de selecţie a membrilor Consiliului de Administraţie

